На основу Решења о банкротству Привредног суда у Београду 6.Ст.196/2021 од 18.05.2022. године, а у складу са чланoвима 131, 132, 133, 135 и 136 Закона о стечају («Службени гласник Републике Србије» број 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018), Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број 62/2018), стечајни управник стечајног дужника

**ОГЛАШАВА**

**продају појединачних делова имовине стечајног дужника "TOP CARS 2016" доо Oбреновац - у стечају,**

**матични број 21175293, ПИБ 109397867, јавним надметањем**

1. **Путничко возило „TOYOTA Yaris Verso“, година производње 2005, почетна цена: 164.210,62 динара; депозит: 65.684,25 динара,**
2. **Путничко возило „TOYOTA IQ“, година производње 2009, почетна цена: 234.586,60 динара; депозит: 93.834,64 динара,**
3. **Камион „CITROEN Jumper“, година производње 2008, почетна цена: 469.173,20 динара; депозит: 187.669,52 динара,**
4. **Прикључно возило „VEZEKO R2B2J“, година производње 2015, почетна цена: 152.481,29 динара; депозит: 60.992,52 динара.**

**Напомена:** Покретна имовина се продаје појединачно и депозит се уплаћује само за предмет продаје за чију је куповину заинтересован потенцијални купац. Списак покретне имовине и статус исте, детаљно је приказан у продајној документацији.

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од: **6.000,00 динара увећано за**  ПДВ (профактуре се могу преузети сваког радног дана у периоду од 9 до 14 часова у Београду, ул. Новопазарска 27, приземље, уз обавезну предходну најаву стечајном управнику). Рок за откуп продајне документације је **09.06.2023.** године.
2. Уплате **депозит у висини** **од 20% процењене вредности сваког појединачног предмета продаје** на текући рачун стечајног дужника број: **325-9500700192270-50 код ОТП банка Србија ад Нови Сад, најкасније 12.06.2023. године** или као депозит положе неопозиву првокласну банкарску гаранцију наплативу на први позив, **најкасније до** **09.06.2023. године.** Банкарска гаранција мора имати рок важења до **15.08.2023.** године.

Доказ о полагању депозита заједно са oбрасцем пријаве и изјавом о губитку права на враћање депозита заинтересовани купци достављају стечајном управнику најкасније на регистрацији за јавно надметање. Предуслов за уплату депозита је откуп продајне документације у року и под условима наведеном под тачком 1. овог огласа. У случају да се као депозит положи првокласна банкарска гаранција, оригинал исте се ради провере исправности исте мора доставити стечајном управнику на увид до 08.06.2023. године, а предати најкасније до истека рока из претходног става на сопствену одговорност учесника о исправности банкарске гаранције.

1. Потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању без гаранција стечајног управника у погледу евентуалних недостатака на предмету продаје и може се разгледати након откупа продајне документације, сваким радним даном од 10 до 14 часова у договору са стечајним управником, а најкасније два дана пре заказане продаје.

Стечајном управнику се **најкасније на дан** одржавања продаје, односно **15.06.2023. године, најкасније до 10.50 часова доставља**:Пријава за учешће на јавном надметању са Изјавом о губитку права на повраћај депозита, потписане лично или од стране овлашћеног лица, са доказом да је у питању овлашћено лице, копија банкарске гаранције или фотокопија доказа о уплати депозита и фотокопија пуномоћја овереног пред јавним бележником за заступање на јавном надметању, ако јавном надметању присуствује овлашћени представник. Учесник који предаје пријаву као правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за физичка и правна лица, доставља и фотокопију уговора о конзорцијуму и фотокопију овлашћења за заступање конзорцијума.

**Јавно надметање** одржаће се дана **15.06.2023. године са почетком у 12:00 часова** на адреси: **Београд,** **улица Новопазарска 27, приземље зграде. Регистрација учесника** почиње 15.06.2023. године у 9:00 часова, а завршава се 15.06.2023. године у 10:50 часова. на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. оглашава имовину која се нуди на продају и оглашава почетну цену;
4. позива учеснике да прихвате почетну цену и сваку наредну цену према унапред предвиђеном увећању цене;
5. одржава ред на јавном надметању;
6. проглашава за купца учесника који је прихватио највишу понуђену цену;
7. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре закључења купопродајног уговора, након чега ће му бити враћена гаранција.

Закључењу купопродајног уговора у законом прописаној форми приступа се под условом да је депозит који је обезбеђен банкарском гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана закључења купопродајног уговора у законом прописаној форми. Ако проглашени купац одбије да потпише уговор у законом прописаној форми или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

**Порези се додају на постигнуту купопродајну цену и падају на терет купца. Све порезе и трошкове који произлазе из закљученог купопродајног уговора у целости сноси купац.**

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од осам (8) радних дана од дана завршетка јавног надметања. Стечајни управник не враћа депозит учесницима који су изгубили право на повраћај депозита.

**Особа за контакт - овлашћено лице: Стечајни управник Мијо Станарчевић, контакт телефон: 064 111 0321, e-mail: mijo.stanarcevic66@gmail.com.**